CELEX: 32021D0545
Language: ro
Date: 2021-03-26 00:00:00
Title: Decizia de punere în aplicare (UE) 2021/545 a Comisiei din 26 martie 2021 de autorizare a unor laboratoare din Brazilia, Cambodgia, China, Mexic, Africa de Sud, Tunisia, Ucraina și Regatul Unit să efectueze teste serologice de control al eficacității vaccinurilor antirabice la câini, pisici și dihori domestici [notificată cu numărul C(2021) 1953] (Text cu relevanță pentru SEE)

30.3.2021   
               
               
                  RO
               
               
                  Jurnalul Oficial al Uniunii Europene
               
               
                  L 110/34
               
            
         DECIZIA DE PUNERE ÎN APLICARE (UE) 2021/545 A COMISIEI
         din 26 martie 2021
         de autorizare a unor laboratoare din Brazilia, Cambodgia, China, Mexic, Africa de Sud, Tunisia, Ucraina și Regatul Unit să efectueze teste serologice de control al eficacității vaccinurilor antirabice la câini, pisici și dihori domestici
         
            
               [notificată cu numărul C(2021) 1953]
            
         
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Decizia 2000/258/CE a Consiliului din 20 martie 2000 privind desemnarea unui institut specific responsabil cu stabilirea criteriilor necesare pentru standardizarea testelor serologice de control al eficacității vaccinurilor antirabice (1), în special articolul 3 alineatul (2),
         întrucât:
         
                     (1)
                  
                  
                     Decizia 2000/258/CE desemnează Agence nationale de sécurité sanitaire de l'alimentation, de l’environnement et du travail („ANSES”) de la Nancy, Franța, ca fiind instituția specifică responsabilă cu stabilirea criteriilor necesare pentru standardizarea testelor serologice de control al eficacității vaccinurilor antirabice.
                  
               
                     (2)
                  
                  
                     Decizia 2000/258/CE prevede, printre altele, că ANSES are sarcina de a evalua laboratoarele din țările terțe care au depus o cerere de autorizare pentru efectuarea de teste serologice de control al eficacității vaccinurilor antirabice.
                  
               
                     (3)
                  
                  
                     Autoritatea competentă din Brazilia a depus o cerere de autorizare a laboratorului „Instituto de Tecnologia do Paraná”. ANSES a elaborat și a transmis Comisiei, la 5 ianuarie 2021, un raport de evaluare favorabil cu privire la acest laborator.
                  
               
                     (4)
                  
                  
                     Autoritatea competentă din Brazilia a depus o cerere de reautorizare a două laboratoare: „TECSA laboratórios LTDA” și „Instituto Pasteur”. ANSES a elaborat și a transmis Comisiei, la 5 ianuarie 2021, un raport de evaluare favorabil cu privire la aceste laboratoare.
                  
               
                     (5)
                  
                  
                     Autoritatea competentă din Cambodgia a depus o cerere de autorizare a laboratorului „Pasteur Institute of Cambodia”. ANSES a elaborat și a transmis Comisiei, la 5 ianuarie 2021, un raport de evaluare favorabil cu privire la acest laborator.
                  
               
                     (6)
                  
                  
                     Autoritatea competentă din China a depus o cerere de autorizare a laboratorului „Technical Centre for animal, plant and food inspection and quarantine of Shanghai customs”. ANSES a elaborat și a transmis Comisiei, la 5 ianuarie 2021, un raport de evaluare favorabil cu privire la acest laborator.
                  
               
                     (7)
                  
                  
                     Autoritatea competentă din Mexic a depus o cerere de reautorizare a laboratorului „SADER/SENASICA”. ANSES a elaborat și a transmis Comisiei, la 5 ianuarie 2021, un raport de evaluare favorabil cu privire la acest laborator.
                  
               
                     (8)
                  
                  
                     Autoritatea competentă din Africa de Sud a depus o cerere de reautorizare a laboratorului „Onderstepoort Veterinary Institute”. ANSES a elaborat și a transmis Comisiei, la 5 ianuarie 2021, un raport de evaluare favorabil cu privire la acest laborator.
                  
               
                     (9)
                  
                  
                     Autoritatea competentă din Tunisia a depus o cerere de autorizare a laboratorului „Pasteur Institute of Tunis”. ANSES a elaborat și a transmis Comisiei, la 5 ianuarie 2021, un raport de evaluare favorabil cu privire la acest laborator.
                  
               
                     (10)
                  
                  
                     Autoritatea competentă din Ucraina a depus o cerere de autorizare a laboratorului „State Scientific Control Institute of Biotechnology and Strains of Microorganisms”. ANSES a elaborat și a transmis Comisiei, la 5 ianuarie 2021, un raport de evaluare favorabil cu privire la acest laborator.
                  
               
                     (11)
                  
                  
                     Autoritatea competentă din Regatul Unit a depus o cerere de autorizare a laboratoarelor „APHA Weybridge” și „BioBest Laboratories Ltd”. ANSES a elaborat și a transmis Comisiei, la 5 ianuarie 2021, un raport de evaluare favorabil cu privire la aceste laboratoare.
                  
               
                     (12)
                  
                  
                     Prin urmare, este necesar ca laboratoarele în cauză să fie autorizate să efectueze teste serologice de control al eficacității vaccinurilor antirabice la câini, pisici și dihori domestici.
                  
               
                     (13)
                  
                  
                     În conformitate cu Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice, în special articolul 5 alineatul (4) din Protocolul privind Irlanda/Irlanda de Nord, coroborat cu anexa 2 la protocolul respectiv, autorizarea cererii prezentate de autoritatea competentă din Regatul Unit împiedică un laborator național de referință situat într-un stat membru să îndeplinească funcțiile unui laborator național de referință în ceea ce privește Regatul Unit (Irlanda de Nord).
                  
               
                     (14)
                  
                  
                     Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTA DECIZIE:
         
            Articolul 1
            În conformitate cu articolul 3 alineatul (2) din Decizia 2000/258/CE, următoarele laboratoare sunt autorizate să efectueze teste serologice de control al eficacității vaccinurilor antirabice la câini, pisici și dihori domestici:
            
                        (a)
                     
                     
                        
                                    Instituto de Tecnologia do Paraná
                                 
                              
                                    Rua Professor Algacyr Munhoz Mader, 3775
                                 
                              
                                    Curitiba 81350-010
                                 
                              
                                    Brazilia
                                 
                              
                  
                        (b)
                     
                     
                        
                                    TECSA laboratórios LTDA
                                 
                              
                                    Avenida do Contorno, 6226 - Funcionários
                                 
                              
                                    Belo Horizonte 30110-042
                                 
                              
                                    Brazilia
                                 
                              
                  
                        (c)
                     
                     
                        
                                    Instituto Pasteur
                                 
                              
                                    Avenida Paulista, 393
                                 
                              
                                    São Paulo 01311000
                                 
                              
                                    Brazilia
                                 
                              
                  
                        (d)
                     
                     
                        
                                    Pasteur Institute of Cambodia
                                 
                              
                                    Laboratory of virology
                                 
                              
                                    5 Monivong Boulevard
                                 
                              
                                    BP 983
                                 
                              
                                    12200 Phnom Penh
                                 
                              
                                    Cambodgia
                                 
                              
                  
                        (e)
                     
                     
                        
                                    Technical Centre for animal, plant and food inspection and quarantine of Shanghai customs
                                 
                              
                                    Laboratory of animal quarantine
                                 
                              
                                    1208 Minsheng Road
                                 
                              
                                    Pudong district
                                 
                              
                                    Shanghai 200135
                                 
                              
                                    China
                                 
                              
                  
                        (f)
                     
                     
                        
                                    SADER/SENASICA
                                 
                              
                                    Av. Centenario de la Educación s/n, (km 3,5 Carretera Federal Mexico-Pachuca)
                                 
                              
                                    Tecamac de Felipe Villanueva
                                 
                              
                                    55740 Estado de México
                                 
                              
                                    Mexic
                                 
                              
                  
                        (g)
                     
                     
                        
                                    Onderstepoort Veterinary Institute
                                 
                              
                                    100 Old Soutpan Road
                                 
                              
                                    0110 Pretoria
                                 
                              
                                    Africa de Sud
                                 
                              
                  
                        (h)
                     
                     
                        
                                    Pasteur Institute of Tunis
                                 
                              
                                    Rabies laboratory
                                 
                              
                                    13 place Pasteur
                                 
                              
                                    BO 74
                                 
                              
                                    1002 Tunis Belvedere
                                 
                              
                                    Tunisia
                                 
                              
                  
                        (i)
                     
                     
                        
                                    State Scientific Control Institute of Biotechnology and Strains of Microorganisms
                                 
                              
                                    Department of Biotechnology and Quality Control of Viral Preparations
                                 
                              
                                    30, Donetska str.
                                 
                              
                                    03151 Kyiv
                                 
                              
                                    Ucraina
                                 
                              
                  
                        (j)
                     
                     
                        
                                    APHA Weybridge
                                 
                              
                                    Virology Vl 1, Woodham Lane
                                 
                              
                                    New Haw, Addelestone
                                 
                              
                                    Surrey KT15 3NB
                                 
                              
                                    Regatul Unit
                                 
                              
                  
                        (k)
                     
                     
                        
                                    BioBest Laboratories Ltd
                                 
                              
                                    6 Charles Darwin House
                                 
                              
                                    The Edinburgh technopole, Nr Milton Bridge
                                 
                              
                                    Penicuik
                                 
                              
                                    Regatul Unit
                                 
                              
                  
         
            Articolul 2
            Prezenta decizie se adresează statelor membre.
         
         
            Adoptată la Bruxelles, 26 martie 2021.
            
               
                  Pentru Comisie
               
               Stella KYRIAKIDES
               
                  Membru al Comisiei
               
            
         
         
            (1)  JO L 79, 30.3.2000, p. 40.